# **DECIZIA ETAPEI DE ÎNCADRARE**

##  Proiect

Ca urmare a solicitării de emitere a acordului de mediu adresate de **COMUNA IP,** cu în sediul în județul Sălaj, com.Ip, satul Ip, nr. 93, înregistrată la APM Salaj cu nr. 7678 din 26.09.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.11.2023, că proiectul: **DEZVOLTAREA INFRASTRUCTURII DE BAZĂ PRIN EXTINDEREA REȚELEI DE APĂ UZATĂ ÎN LOCALITĂȚILE IP ȘI ZĂUAN , COMUNA IP JUDEȚUL SĂLAJ *,*** propus a fi amplasat în jud. Sălaj, comuna Ip, satul Ip și Zăuan .

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, la pct. 10, lit b) – proiecte de dezvoltare urbană , inclusiv construcția centrelor comerciale și a parcărilor auto publice ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Magazin Sălăjan , afişare şi înregistrare anunţ la sediul Primăriei Comunei Ip, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor:

Prin proiect se propun urmatoarele lucrari :

**Rețeaua de canalizare :**

* ***Debitele de apă uzată aferente extinderii în localitatea Ip*** :Quz și max= 164.99 mc/zi ( 1,91 l/s )și Quz și med= 126,91 mc/zi ( 1,47 l/s )
* ***Debitele de apă uzată aferente extinderii în localitatea Zăuan*** Quz și max= 103,53 mc/zi ( 1,20 l/s )și Quz și med= 79,64 mc/zi ( 0,92 l/s )
* Rețeaua de canalizare menajeră gravitațională se va realiza din tuburi PVC snb DN 250, l= 10224 m , loc. Ip -6324 m loc Zăuan – 3900 m cu cămine DN = 800 – DN 1 1000 din beton cu capac și ramă din fontă încastrate în placă de beton , amplasate la distanțe de maxim 60 m. Căminele se vor executa pe fundație din beton simplu monolit din tuburi prefabricate din beton cu Dn = 800 – Dn = 1000 cu piese de trecere pentru tuburi PVC acoperite cu capac și ramă din fontă încastrate în placă carosabilă din beton armat
* Cămine din beton cu DN = 800 – 282 buc (178 buc- Ip și 104 buc – Zăuan )
* Cămine din beton cu DN = 1000 – 44 buc (23 buc- Ip și 21 buc – Zăuan )
* Stații de pompare : Vor fi realizate 3 stații de pompare a apelor uzate . Stațiile de pompare SPAU 2 Ip, SPAU2 Zși SPAU4Z sunt de tip cămin stație de pompare ape uzate monobloc , integral prefabricat din poliesteri armați cu fibră de sticlă PAFS cu 2 camere , camera uscată pentru montaj pompe și camera umedă pentru acumulare apă uzată , despărțite de un perete interior semicircular realizat din construcția stației , stațiile vor fi echipate cu 1A + 1R electropompe pentru apă uzată montate uscat vertical pe cot cu talpă și dotate cu tablou electric și cablu de alimentare cu energie electrică și panou de automatizare și siguranță de exploatare . Pe conducta de refulare proiectată , se va monta obligatoriu o supapă de sens , pentru a împiedeca refularea apei uzate menajere în stația de pompare
* Caracteristicile stației de pompare apă uzată prefabricate din PAFS cu cameră uscată vor fi următoarele :
* SPAU2Ip cu Dn = 2200 mm și H= 3500 mm FT1

 Pompe : 1A +1R , Q = 3,5 l/s H= 9,68 m

* SPAU2 Z cu Dn = 2200 mm și H= 4000 mm FT2

 Pompe : 1A +1R , Q = 3,5 l/s H= 4,25 m

* SPAU4 Z cu Dn = 2200 mm și H= 4000 mm FT3

 Pompe : 1A +1R , Q = 3,50 l/s H= 9,54 m

 Construcții și instalații anexe pe conducta de refulare :

 **Cămine de vane** tip construcții prefabricate din beton armat de formă circulare

 Cămin circular cu DN = 1,000 mm – 1 buc

 Căminele vor fi echipate cu vane din fontă cu corp plat și sertar cauciucat DN 80 corespunzătoare unor presiuni maxime de 16 atm

 **Cămine de vane și golire /aerisire** au fost prevăzute în punctele cele mai joase ale conductei de refulare , au fost prevăzute construcții din elemente prefabricate din beton circular cu Dn = 1,000 mm . Pe rețeaua de canalizare sub presiune căminele de golire/aerisire se împart astfel - Cămin golire – 2 buc

-Cămin aerisire – 1 buc

- Accesul în căminele de vane . aerisire , golire se va face printr-un capac din fontă carosabil

**- Racorduri individuale** :

 Racordurile de canalizare menajeră gravitațională se vor executa din conducte PVC Dn = 160 mm, SN8 în număr de 690 bucăți loc. Ip -428 buc, loc. Zăuan – 262 buc

**Traversări :**

Subtraversarea râului Barcăului în localitatea Zăuan cu conductă de refulare PEID PE 100 SDR 17 PN 10, Dn 90 mm L= 34 m conducta se va prinde de partea exterioară a podului existent pe console metalice prinse de structura superioară a podului care se află la cca 50 cm față de tablierul inferior al podului . Conducta folosită pentru subtraversare va fi preizolată pe toată lungimea aeriană .

Conducta va fi ancorată de podul existent cu respectarea prevederilor Normativului PD 95 -2002 fără a influența regimul de curgere al apei sub pod .

Coordonate Stereo 70 traversare : X = 323008,447 ; Y = 638487,71

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal.

La terminarea lucrărilor de execuție se vor reface zonele oranizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului.

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

 b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

- sursele de poluanți pentru ape, locul de evacuare sau emisarul;

În perioada de execuţie a lucrărilor, au fost identificate următoarele posibile surse de poluare: execuţia propriu zisă a lucrărilor, traficul de şantier şi organizările de şantier.

De asemenea, ploile care spală suprafaţa şantierului pot antrena depunerile şi astfel, indirect, acestea ajung în cursurile de apă, dar şi în stratul freatic. Manevrarea defectuoasă a autovehiculelor care transportă diverse tipuri de materiale sau a utilajelor reprezintă surse potenţiale de poluare ca urmare a unor deversări accidentale de materiale, combustibili, uleiuri.

Apele meteorice rezultate pe amplasamentul Organizării de şantier sunt considerate ape convenţional curate.

*-* stațiile și instalațiile de epurare sau de preepurare a apelor uzate prevăzute;

Pentru organizare de şantier (lucrări provizorii), în vederea colectării apelor uzate menajere, care provin din organizarea de șantier, se vor folosi toalete ecologice. Măsurile luate pentru protecţia apelor subterane prevăzute in proiect sunt:

* + pe durata execuţiei lucrărilor, se va acorda atenţie deosebită etanşeităţii îmbinărilor; nu se vor pune în operă materiale deteriorate şi/sau fără certificat de calitate.

Se considera ca intervențiile propuse nu aduc prejudicii mediului acvatic și nu modifica dinamica scurgerii apelor si scurgerea apelor subterane.

Sursele de poluanți pentru ape în timpul execuției lucrărilor nu sunt semnificative.

Pe tot parcursul execuţiei lucrărilor şi funcţionării obiectivului se vor lua toate măsurile şi se vor realiza toate lucrările necesare pentru protecţia apelor şi prevenirea poluării accidentale ale apelor subterane şi de suprafaţă

1. **Măsuri pentru protecția aerului:**

Execuţia lucrărilor constituie, pe de o parte, o sursă de emisii de praf, iar pe de altă parte, sursă de emisie a poluanţilor specifici arderii combustibililor fosili (produse petroliere distilate), atât în motoarele utilajelor, cât şi a mijloacelor de transport folosite.

În perioada de *execuţie* se pot identifica următoarele posibile surse de poluare: execuţia propriu zisă a lucrărilor, traficul de şantier şi organizările de şantier.Traficul de şantier *-* traficul greu, specific şantierului, determină diferite emisii de substanţe poluante în atmosferă rezultate din arderea combustibilului în motoarele vehiculelor (NOx, CO, SOx, COV, particule in suspensie, etc.).

 De asemenea, traficul greu este sursa de particule sedimentabile datorită antrenării particulelor de praf de pe drumurile nepavate. Pe perioada lucrărilor de execuţie rezultă particule şi din procesele de frecare a căii de rulare şi din uzura pneurilor. Atmosfera este spălată de ploi, astfel încât poluanţii din aer sunt transferaţi în ceilalţi factori de mediu (apa de suprafaţă şi subterană, sol, etc.).

- instalațiile pentru reținerea și dispersia poluanților în atmosferă;

Ca o măsura generală, se vor adopta tehnologii şi utilaje performante nepoluante, echipate cu filtre pentru purificarea fluxului de gaze poluante emanate în aer şi de retenţie a substanţelor poluante, astfel încât nivelul emisiilor să nu depăşească limitele stipulate conform legislației de mediu în vigoare .

Mijloacele de transport folosite în timpul execuției lucrărilor vor avea verificarea tehnică periodică efectuată, astfel încât nivelul emisiilor de poluanţi în atmosferă să se încadreze în limitele normativelor legale în vigoare, .

Se vor evita activităţile de încărcare/descărcare a autovehiculelor cu materiale de construcţii generatoare de praf, în perioadele cu vânt puternic.

Zonele de lucru vor fi separate cu panouri demontabile în scopul împiedicării accesului persoanelor neautorizate.

Pe tot parcursul execuţiei lucrărilor se vor lua toate măsurile şi se vor realiza toate lucrările necesare pentru protecţia calității aerului.

Sursele de poluanți în timpul execuției lucrărilor, pentru aer, nu sunt semnificative și nu sunt necesare amenajări și dotări speciale.

**Protecţia împotriva zgomotului şi vibraţiilor:**

**Sursele de zgomot și vibrații.**

. Zgomotul este o suprapunere dezordonată a mai multor sunete. Este produs din surse naturale, dar mai ales antropice: utilaje, mijloace de transport, aparate, oameni. Poluarea fonică sau sonoră produce stres, oboseală, diminuarea sau pierderea capacităţii auditive, instabilitate psihică, randament scăzut.

***Principala sursă de zgomot şi vibraţii, în timpul execuției lucrărilor este reprezentată de funcţionarea utilajelor pe timpul execuţiei lucrărilor.***

Se vor folosi utilaje, mijloace de transport şi aparate cu nivel de poluare fonică scăzut.

Pentru a reduce impactul asupra mediului natural şi rezidenţial a zgomotului, la niveluri acceptabile, se vor folosi panouri fonoabsorbante în zonele aflate în apropierea locuinţelor.

Nivelul de zgomot se va încadra in limitele impuse conform legislației de mediu în vigoare

- amenajările și dotările pentru protecția împotriva zgomotului și vibrațiilor;

**Obiectivul nu ridica probleme din punct de vedere a zgomotului produs, deci nu sunt necesare amenajări și dotări speciale.**

**Pentru sol și subsol:**

*- sursele de poluanți pentru sol, subsol, ape freatice și de adâncime;*

Principalul impact asupra solului în perioada de execuție este reprezentat de ocuparea temporară de terenuri pentru: organizare de şantier, platforme, scoaterea temporară din circuitul economic a unor zone cu terenuri necesare organizării de şantier, exploatarea pământului din gropile de împrumut şi din carierele de agregate, folosirea utilajelor grele, etc. Obligatoriu, după încheierea lucrărilor, întreaga zonă se va reconstrui ecologic.

Atmosfera este spălată de ploi, astfel încât în timpul execuției lucrărilor necesare, poluanţii din aer sunt transferaţi în ceilalţi factori de mediu: apa de suprafaţă şi subterană, sol, etc. Dar aceste surse de poluanți nu sunt semnificative.

*- lucrările și dotările pentru protecția solului și a subsolului;*

Se vor lua măsuri de protejare a solului prin decaparea stratului vegetal, transportul pământului în depozit intermediar, refacerea stratului după execuţia investiţiei.

De asemenea, se va conserva, pe timpul execuţiei în limite rezonabile, terenul natural prin depozitarea ordonată şi organizată pe planul de organizare de şantier a materialelor, trasarea acceselor pentru utilaje si echipamente.

Deşeurile menajere produse de muncitori în timpul execuţiei lucrărilor vor fi colectate şi depozitate controlat în recipiente speciale cu capac şi îndepărtate organizat şi la perioade cât mai scurte de timp în locuri cu această destinaţie, prin firme de salubrizare autorizate.

Se vor evita pierderile de carburanţi sau lubrefianţi la staţionarea utilajelor, toate utilajele vor fi atent verificate.

Se vor folosi maşini si utilaje cu nivel redus de emisii, dotate cu catalizator, care respectă prevederile HG 743/2002 privind stabilirea procedurilor de aprobare de tip a motoarelor cu ardere internă.

Se vor interzice lucrările de întreţinere, schimburi de ulei şi reparaţii la utilajele şi mijloacele de transport în amplasament, acestea realizându-se numai prin unităţi de specialitate autorizate.

Alimentarea cu combustibil a utilajelor şi mijloacelor de transport se va realiza numai la staţii autorizate, pe amplasament fiind interzisă amplasarea de depozite de combustibil.

După terminarea lucrărilor se va reface cadrul natural la starea iniţială.

***Pe tot parcursul execuţiei lucrărilor se vor lua toate măsurile şi se vor realiza toate lucrările necesare pentru protecţia solului și subsolului. În timpul funcţionării obiectivului nu vor exista surse de poluanți.***

Protecția ecosistemelor terestre și acvatice:

*- identificarea arealelor sensibile ce pot fi afectate de proiect;*

Sursele de poluare pentru floră şi faună, specifice pentru perioada de **execuţie** a lucrărilor proiectate sunt următoarele: emisiile de noxe si zgomot generate de traficul de şantier si de operarea echipamentelor utilizate in realizarea lucrărilor.

Şantierul, în ansamblu, are un impact negativ complex asupra vegetaţiei. Ocuparea temporara de terenuri, poluarea potenţiala a solului, haldele de deşeuri, etc., toate acestea au efecte negative asupra vegetaţiei în sensul reducerii suprafeţelor vegetale.

Concentraţiile mari de praf în aer se manifestă pe perioade limitate de timp.

*- lucrările, dotările și măsurile pentru protecția biodiversității, monumentelor naturii și ariilor protejate;*

Se vor limita la maxim emisiile de praf în atmosferă prin stropirea regulată a căilor de rulare a maşinilor şi utilajelor, prin reducerea ocupărilor temporare de teren, folosirea de maşini şi utilaje cu nivel redus de emisii, prin evitarea operaţiunilor de încărcare-descărcare în perioade de timp cu vânt sau secetoase, precum şi prin acoperirea cu prelate a materialelor de construcţie generatoare de praf.

Lucrările de protecţie a mediului vor consta în îndepărtarea corespunzătoare a deşeurilor menajere, a deşeurilor tehnologice şi, de asemenea, îndepărtarea utilajelor de pe amplasament după terminarea execuţiei proiectului.

Nu sunt afectate semnificativ fauna şi flora terestră din zona lucrărilor, deci nu sunt necesare amenajări și dotări speciale.

**Protecţia aşezărilor umane şi a altor obiective de interes public:**

*identificarea obiectivelor de interes public, distanța față de așezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional și altele;*

Proiectul se va realiza în zone populate, în teritoriile aflate în intravilanul localității, deci, implicit, creşte tempora traficul rutier în zonă.

*- lucrările, dotările și măsurile pentru protecția așezărilor umane și a obiectivelor protejate și/sau de interes public;*

Se vor lua toate măsurile necesare pentru a nu fi afectate activităţile zilnice şi pentru a nu se crea disconfort locuitorilor din zonă.

Nu vor fi depozitate materiale de construcţii sau reziduuri de şantier în apropierea sau pe traseul drumurilor, astfel încât traficul rutier şi cel pietonal să nu fie afectate.

**Implementarea proiectului va determina apariţia unor forme de impact pozitiv asupra vieţii sociale din comunitate.**

**Prevenirea şi gestionarea deşeurilor generate pe amplasament** în timpul realizării proiectului/în timpul exploatării, inclusiv eliminarea:

-Principalele deșeuri codificate conform conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

 care pot rezultă în urma lucrarilor de construcție a aferente proiectului și ulterior pe perioada de exploatare, precum și modul de gestionare a acestora.

-Gestionarea deşeurilor (colectare selectiva, transport, valorificare, eliminare) se va face cu respectarea reglementărilor în vigoare.

-Transportul deşeurilor de pe amplasament la locaţiile unde are loc valorificarea sau eliminarea lor se face cu respectarea prevederilor HG 1061/2008 privind transportul deşeurilor periculoase şi nepericuloase pe teritoriul Romaniei, şi anume:

- Deşeurile menajere se vor colecta şi se vor depozita temporar într-un loc special amenajat, platformă balastată în incinta organizării de şantier, în tomberoane/containere cu capac şi vor fi transportate şi depozitate în locuri special amenajate cu această destinaţie, ori de cate ori este nevoie, de către serviciul specializat al Comunei Ip, cu respectarea prevederilor HG 1061/2008 privind transportul deşeurilor periculoase şi nepericuloase pe teritoriul României.

Deşeurile reciclabile produse de personalul şantierului, cum ar fi: hârtie, plase, plastic, sticle, fiind evaluate la 0,3 kg/persoana/zi, vor fi colectate selectiv, depozitate temporar pe tipuri, în pubele cu capac şi eliminate prin firme de salubrizare autorizate, La sfârşitul săptămânii, locurile de muncă vor fi curăţate şi deşeurile vor fi îndepărtate.

Deşeurile toxice si periculoase sunt carburanţii (benzină, motorină), lubrifianţii şi acidul sulfuric, necesare unei bune funcţionari a mijloacelor de transport şi a utilajelor. Realimentarea cu carburanţi se va face după fiecare sesiune de lucru în ateliere autorizate, unde se vor schimba de asemenea uleiurile hidraulice şi de transmisie, lucrările de alimentare cu combustibil, reparaţii şi întreţinere a mijloacelor de transport sau a utilajelor pe amplasament, fiind interzise

## Deşeuri tehnologice:

* deşeuri inerte reprezentate de materialul rezultat in urma excavaţiilor efectuate.
* deşeuri de construcţie, în marea lor majoritate, reciclabile.

Depozitarea deşeurilor tehnologice se va face numai la sediul unităţii constructoare, pe platforme betonate pentru recuperarea tuturor scurgerilor susceptibile a produce poluarea solului.

**i) gospodărirea substanțelor și preparatelor chimice periculoase:**

- substanțele și preparatele chimice periculoase utilizate și/sau produse;

- modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației

Nu se vor amplasa depozite de carburanţi în amplasament. Nu se vor realiza lucrări de întreţinere, reparaţii sau alimentare cu combustibil la utilajele şi mijloacele de transport din dotare decât la ateliere autorizate.

**Organizarea de șantier:**

Amplasamentul organizării de șantier se va face pe un teren liber pus la dispoziție de Primăria Comunei Ip. Incinta se va împrejmui. Antreprenorul va fi responsabil pentru întreţinerea drumurilor puse la dispoziţie de către beneficiar pe parcursul perioadei de construcţie şi la încheierea lucrărilor le va preda cel puţin în starea iniţială.

Înainte de începerea oricărei activităţi, antreprenorul va face împreună cu reprezentanţii autorităţilor locale un proces verbal asupra stării suprafeţei oricărui teren privat sau public, pe care se va face accesul la amplasament (şantier). Antreprenorul va face ca toate aceste suprafeţe să fie accesibile şi le va menţine într-o stare corespunzătoare în timpul execuţiei lucrărilor. La terminarea folosirii de către antreprenor a acestei căi de acces el va reface starea suprafeţelor, făcând ca acestea să fie cel puţin la fel de bune ca înainte de începerea lucrului.

Antreprenorul va menţine amplasamentul într-o stare curată, sănătoasă. El va controla vegetaţia de aşa natură încât să nu deprecieze confortul şi aspectul vecinătăţii amplasamentului. După execuţia lucrărilor în orice parte a amplasamentului, în alt scop decât în legătură cu îngrijirea şi întreţinerea lucrărilor, antreprenorul va curăţa numita parte de amplasament.

Materialele rezultate din eliberarea terenului vor fi proprietatea beneficiarului. Antreprenorul le va îndepărta de pe şantier şi le va amplasa într-un anumit mod şi pe un teren conform aprobării prealabile a beneficiarului.

Antreprenorul se va asigura ca toate drumurile pe care le foloseşte nu sunt murdărite ca urmare a acestei folosiri şi în cazul în care ele se murdăresc, antreprenorul va lua imediat măsurile necesare pentru a le curăţi.

Antreprenorul va remedia prompt orice deteriorare a drumului, căilor de apă şi structurilor, cauzate de operaţiile executate de el. Antreprenorul va da, în orice moment, personalului şi agenţilor beneficiarului, precum şi oricăror alţi antreprenori care lucrează pe şantier pentru beneficiar, folosinţa liberă a accesului conform necesităţilor pentru execuţia lucrărilor şi instalarea utilajelor.

De la organizările de şantier vor rezulta deşeuri menajere, care se vor colecta selectiv in incinta acesteia. Pentru gestionarea apelor uzate menajera se vor folosi toalete ecologice amplasate in incinta organizării de şantier.

Antreprenorul va încheia un contract cu o firmă specializată care va asigura transportul şi depozitarea deşeurilor la rampele amenajate.

În afara deşeurilor rezultate din procesele tehnologice aplicate pentru execuţia investiției, se vor acumula deşeuri specifice în bazele de utilaje şi la staţiile de asfalt şi betoane.

O parte din deşeurile rezultate din lucrările de construcţie pot fi refolosite.

 Utilizarea deşeurilor are impact pozitiv asupra mediului prin:

- micşorarea necesarului de materiale pietroase extrase din litosferă

- micşorarea producţiei fabricilor de materiale de construcţii şi, implicit, scăderea poluării cauzate de tehnologiile folosite de acestea

- micşorarea consumului de energie pentru producerea materialelor de construcţie.

 Lucrări de refacere a amplasamentului la finalizarea investiției, în caz de accidente și/sau la încetarea activității, în măsura în care aceste informații sunt disponibile:

La finalizarea lucrărilor, amplasamentul va fi refăcut la starea iniţială. Nu se acceptă denivelări de teren şi grămezi de materiale în apropierea şanţurilor. Zonele vor fi refăcute în funcţie de îmbrăcămintea iniţială: vor fi refăcute îmbrăcăminţile asfaltice din zonele asfaltate, vor fi refăcute trotuarele, zonele pietruite sau zonele verzi. Se va da o însemnătate deosebită zonelor afectate din faţa gospodăriilor.

Refacerea amplasamentului se va realiza prin operaţii de nivelare, tasare şi redepunerea stratului fertil distrus in timpul lucrărilor cu scopul aducerii terenului cât mai aproape de starea iniţială a acestuia.

Pentru realizarea proiectului, prin tehnologia de execuţie adoptată se va interveni cu lucrări minime, astfel încât amplasamentul nu va suferi un impact semnificativ.

După realizarea lucrărilor, se prevede refacerea amplasamentului, astfel încât să arate ca înainte de realizarea proiectului.

La realizarea investiţiei se va interveni asupra solului, prin lucrările de execuţie (săpături, turnare betoane, etc.), respectiv deplasări de utilaje, însă impactul va fi local (doar în zonele de lucru) şi temporar pe perioada de execuţie a proiectului

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 15 din 25.09.2023 emis de Primăria Comunei Ip , traseul de-a lungul căreia se va realiza rețeaua de canalizare este situat în intravilanul Comunei Ip , iar suprafețele de teren afectate aparțin domeniului public aflat în administrarea comunei Ip .

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, aviz eliberat de către Administrația Națională Apele Române , Admistrația Bazinală de Apă Crișuri nr. C240/20.10.2023 înregistrată la APM Sălaj cu nr. 8665/02.11.2023 decizie justificată prin următoarele: lucrările prezentate în proiect nu are influență asupra corpului de apă;

Respectarea măsurilor şi condiţiilor de realizare a proiectului în conformitate cu aviz nr. C240/20.10.2023 eliberat de către Administrația Națională Apele Române , Admistrația Bazinală de Apă Crișuri

* ***Avizul de gospodărire a apelor se emite cu următoarele condiții:***
1. Înainte cu 10 zile de la începerea lucrărilor se va solicita prezența în teren și asistența reprezentantului SGA Bihor

2.Detalile tehnice pentru traversarea digurilor de apărare în secțiunile propuse vor fi prezentate în faza de detalii de execuție , înainte de a începe execuția lucrărilor la Administrația Bazinală de Apă Crișuri Oradea , în vederea obținerii aprobării de tranversare a digurilor prin permis de traversare , conform prevederilor Ordinului MMP nr. 3404/10.09.2012

3. Constructorul și beneficiarul lucrării va asegura pe timpul execuției lucrărilor cât și după aceasta , condițiile de scurgere a apelor prin degajarea tuturor obstacolelor carea r putea obtura secțiunea de scurgere

4. Pentru subtraversarea căilor de comunicație , linii de cale ferată drumuri naționale , drumuri județene sau comunale , beneficiarul va solicita avizul/acordul deținătorilor acestor lucrări de subtraversare sau subtraversare propuse

5. Prezentul aviz își menține valabilitatea pe toată durata de realizare a lucrărilor , dacă acestea au început în termen de cel mult 24 de luni de la data emiterii avizului și dacă au fost respectate toate prevederile înscrise în aviz , în caz contrar îți pierde valabilitatea

6. Un exemplar din documentație , ștampilat și semnat spre neschimbare s-a transmis solicitantului împreună cu un exemplar din aviz

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

-Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate , conform OUG nr. 92/2021 privind regimul deșeurilor aprobată prin Legea nr. 17/2023 . Asigurarea refacerii mediului în zona de implementare a proiectului .

* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop